alexandrainst/scandi-wiki huggingface dataset:
Rhomborhina violacea

Rhomborhina violacea er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En nokså stor (opptil 35 millimeter), avlang, ensfarget skinnende gullbasse, kroppen mer eller mindre lilla til fiolett på farge. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse 
Arten lever i Kina.

Systematisk plassering 
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Rhomborhina Burmeister, 1842
 Rhomborhina violacea Schürhoff, 1942

Kilder 
 Schürhoff, P.N. (1942) Beiträge zur Kenntnis der Cetoniden IX. Mitteilungen der Münchner entomologischen Gesellschaft (E.V.) 32(1): 279-293.

Eksterne lenker 
 
 Bilde av arten

Gullbasser
Biller formelt beskrevet i 1942
Omsorgsbiblioteket

Omsorgsbiblioteket er et digitalt bibliotek hvor forskning og utviklingsarbeid blir samlet og oppsummert. I Meld. St. 29 (Morgendagens omsorg) fikk Senter for omsorgsforskning i oppdrag å være et dokumentasjonssenter for forsknings-, utviklings- og innovasjonsarbeid i helse- og omsorgssektoren. Som en følge av dette ble Omsorgsbiblioteket opprettet i 2016, på Helsebibliotekets plattform. 

Målgruppen for biblioteket er ledere og ansatte i kommunal helse- og omsorgstjeneste, politikere, pasienter og pårørende, ansatte og studenter i forsknings- og utdanningsinstitusjoner, fag- og profesjonsforeninger, frivillige organisasjoner, media og leverandører i kommunenes omsorgstjeneste.

Omsorgsbiblioteket er organisert i emner og delemner. Hvert emne har en emneredaktør og inneholder en oppsummering av kunnskap. Det ligger 18 oppsummeringer av kunnskap i Omsorgsbiblioteket. I arkivet (Unit) ligger det referanser og fulltekstdokumenter knyttet til de ulike emnene.

Emner 
 Brukermedvirkning
 Nevrologiske tilstander
 Forebyggende hjemmebesøk
 Helse- og omsorgstjenester til den samiske befolkning
 Hverdagsrehabilitering
 Pasientforløp
 Pasientsikkerhet
 Ernæring
 Leve hele livet
 Medisinskfaglig tilbud
 Offentlig innovasjon
 Palliativ omsorg
 Psykisk helsearbeid
 Velferdsteknologi

Referanser

Eksterne lenker 
 Offisielt nettsted for Omsorgsbiblioteket
 Senter for omsorgsforskning
 Helsebiblioteket
 Unit

Omsorgsforskning
Bølene fuglefredningsområde

Bølene fuglefredningsområde har en av de største, kjente hekkebestandene av teist på Skagerrakkysten. Bølene består av fire større og flere mindre skjær, nordøst for Svenner. Skjærene er småkuperte, med lite eller ingen vegetasjon.

Bølene er en regionalt svært viktig hekkeplass for teist. Opp mot 50 individer har blitt observert i hekketiden, og det er et høyt tall for en art som ellers er fåtallig på Skagerrakkysten. Også ærfugl, sildemåke, gråmåke og svartbak bruker Bølene som hekkeplass.

Referanser

Eksterne lenker 
 Bølene fuglefredningsområde  Boken Natur i Vestfold
 Naturbase Faktaark

Verneområder i Larvik
Verneområder opprettet i 2009
Biotopvern i Vestfold og Telemark
Guranda Kordzadze

Guranda Kordzadze-Triantafyllou (født 16. juli 1977 i Tbilisi) er en norsk sakprosaforfatter og lærer.

Kordzadze er utdannet engelsklektor fra Universitetet i Oslo. Hun har undervist siden 2010, først ved Sogn videregående skole og fra 2013 arbeidet som norsk- og engelsklærer ved minoritetsspråklig opplæring på Kuben videregående skole. Hun er født i Georgia og har tidligere arbeidet som språkinstruktør i engelsk ved Universitetet i Tiblisi. Gjennom sitt mangeårige arbeid med flerspråklige og nyankomne elever gikk hun sammen med kollega Belkisa Kolenovic og skrev lærebokverket First Contact - Grunnleggende engelsk utgitt på GAN Aschehoug i 2015. Læreverket består av elevbok, lærers bok og en mobil-app og er i hovedsak rettet mot minoritetsspråklige elever i alderen 15 til 19 år med begrenset tidligere skolegang, og det dekker målene for begynneropplæringen i engelsk for grunnskolen.

Bibliografi 
 2015: First Contact - Grunnleggende engelsk GAN Aschehoug undervisning, medforfatter: Belkisa Kolenovic ISBN 9788249218028
 2015: First Contact - Grunnleggende engelsk. Teachers book Gyldendal undervisning, medforfatter: Belkisa Kolenovic ISBN 9788249218035

Se også 
 Liste over kjente ansatte ved Kuben yrkesarena

Referanser 

Norske sakprosaforfattere
Norske pedagoger
Pedagoger ved Kuben videregående skole
Personer fra Tbilisi
Personer fra Oslo
Fødsler i 1977
Nordmenn født i Georgia
Belkisa Kolenovic

Belkisa Kolenovic (født 17. april 1983 i Bosnia) er en norsk sakprosaforfatter og lærer.

Kolenovic har utdannelse som engelsk- og historielærer fra Universitetet i Oslo. Hun har undervist siden 2010 og fra 2013 arbeidet som norsk- og engelsklærer ved minoritetsspråklig opplæring på Kuben videregående skole. Gjennom sitt mangeårige arbeid med flerspråklige og nyankomne elever gikk hun sammen med kollega Guranda Kordzadze og skrev lærebokverket First Contact - Grunnleggende engelsk utgitt på GAN Aschehoug i 2015. Læreverket består av elevbok, lærers bok og en mobil-app og er i hovedsak rettet mot minoritetsspråklige elever i alderen 15 til 19 år med begrenset tidligere skolegang, og det dekker målene for begynneropplæringen i engelsk for grunnskolen.

Bibliografi 
 2015: First Contact - Grunnleggende engelsk GAN Aschehoug undervisning, medforfatter: Guranda Kordzadze ISBN 9788249218028
 2015: First Contact - Grunnleggende engelsk. Teachers book Gyldendal undervisning, medforfatter: Guranda Kordzadze ISBN 9788249218035

Se også 
 Liste over kjente ansatte ved Kuben yrkesarena

Referanser 

Norske sakprosaforfattere
Norske pedagoger
Pedagoger ved Kuben videregående skole
Nordmenn født i Bosnia
Personer fra Oslo
Fødsler i 1983
Fredriksvern verft naturminne

Fredriksvern verft naturminne, i 1930 ble ett lindetre, to asketrær og to eiketrær på Fredriksvern verft fredet.

Lindetreet er 17 meter høyt, og stammen har en omkrets i brysthøyde på 3 meter. De to asketrærne står i nærheten av vakta ved den gamle inngangen til militærleiren. Det vestre treet er 19 meter høyt, og stammen har en omkrets i brysthøyde på 3 meter. Det østre treet er 17 meter høyt, og har en omkrets i brysthøyde på i underkant av 2,5 meter.

Eiketrærne er store og velutviklede, trærne er en del av hageanlegget til kommandantboligen. Trærne har en høyde på 17 meter, og har en omkrets i brysthøyde på 280-240 centimeter.

Referanser

Eksterne lenker 
 Fredriksvern verft naturminne  Boken Natur i Vestfold
 Naturbase Faktaark

Fredete trær i Norge
Verneområder i Larvik
Verneområder opprettet i 1930
Stavern
Naturminner i Vestfold og Telemark
Jenny Stene

Jenny Østre Stene (født 8. mars 1998) er en norsk rifleskytter tilknyttet Norges Skytterforbund og Det frivillige Skyttervesen.

Hun er den eneste kvinnen som har vært i finalen for stangskyting på landsskytterstevnet hvor hun har vært i finalen over 3 ganger, og tok andreplass i 2016.

Under Sommer-OL 2020 i Tokyo som ble arrangert i 2021, ble hun nummer 12 i 10 meter luftrifle og nummer 19 i 10 meter luftrifle.

Meritter

Individuelt 
Norgesmesterskap
 2017 Gull 50m/3x20
 2017 Gull 50m/liggende
 2017 Gull 300m/3x20
 2017 Gull 15m
 2017 Gull 10m Sprint
 2017 Sølv 10m
 2016 Gull 15m
 2016 Gull 50m/3x20
 2016 Sølv 300m/liggende
 2016 Bronse 300m/3x20
 2015 Gull 300m/liggende 
 
Internasjonale medaljer
 2018 Bronse Senior World Cup Changwon 10m
 2018 Sølv Swedish Cup 10m 
 2017 Sølv EM 50m/3x20
 2017 Gull Intershoot 10m
 2017 Sølv Intershoot 10m
 2017 Sølv Intershoot 10m
 2016 Gull Swedish Cup 10m
 2016 Sølv Nordisk Mesterskap 50m/3x20
 2016 Sølv Nordisk Mesterskap 50m/liggende
 2016 Bronse Jr World Cup Gabala 50m/liggende
 2016 Bronse Intershoot Haag 10m

Internasjonale topp 10 plasseringer
 2017 5. plass Swedish Cup 10m
 2017 6. plass Swedish Cup 10m
 2016 6. plass EM Tallinn 50m/3x20
 2016 7. plass Intershoot Haag 10m
 2016 7. plass Jr World Cup Gabala 50m/liggende

Lagskyting 
Norgesmesterskap
 2017 Gull 50m/3x20
 2017 Gull 50m/liggende
 2017 Gull 300m/3x20
 2017 Gull Mixed team
 2017 Sølv 10m
 2017 Sølv 15m
 2016 Gull 50m/3x20 (senior)
 2016 Gull 50m/liggende (senior)
 2016 Gull 300m/3x20
 2016 Gull 300m/liggende
 2016 Gull 15m
 2016 Gull 10m
 
Worldcup/Europamesterskap/Nordisk
 2018 8. Plass EM luft Mixed team
 2018 5. Plass EM luft Team Event
 2017 Gull VM Sühl 50m/liggende
 2017 Gull EM Baku 50m/3x20
 2017 Sølv EM Baku 50m/liggende
 2017 8. Plass EM luft Mixed team
 2016 Gull Jr World Cup Gabala 50m/liggende
 2016 Gull Jr World Cup Gabala 50m/3x20
 2016 Gull EM Tallinn 50m/3x20

Referanser

Eksterne lenker 
 
 Hjemmeside

Norske skyttere
Kongepokalvinnere i skytesport
Deltakere for Norge under Sommer-OL 2020
Skyttere under Sommer-OL 2020
Morpheus-kvartalet

Morpheus-kvartalet (svensk: Kvarteret Morpheus) er et kvartal i Gamla stan i Stockholm. Kvartalet er omgitt av Kåkbrinken i nord, Prästgatan i øst, Västerlånggatan i vest og Tyska brinken i sør.  Kvartalet består av åtte eiendommer: Morpheus 1 – 2, Morpheus 4 og Morpheus 6 – 10.

Navnet 

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. «Morfevs» var i den greske mytologien en bevinget søvngud og drømmenes gud.

Kvartalet 
Det langsmale kvartalet ligger parallelt og vest for Atlas-kvartalet. Morpheus har sin fortsettelse i nord med Iris-kvartalet og i sør med Latona-kvartalet. Alle tre markerer hvor den eldste, vestlige bymuren lå. Bymuren strakte seg trolig langs Prästgatans vestside.

Bygningen i Morpheus 2 (Västerlånggatan 45) består av to sammenbygde hus med en stor kjeller fra middelalderen. I den søndre delen av huset åpnet vinhandleren Mårten Hartman i 1643 Källaren Rostock. Stedet ble besunget av Carl Michael Bellman i Fredmans epistel nr 45 og det var her Mollberg fikk juling for å ha blandet seg inn i Polens anliggender: «Tjänare, Mollberg! Hur är det fatt? Var är din harpa? Var är din hatt? […] Till Rostock, min far, min harpa jag bar…»

I samme hus fantes fra 1877 Carl Malmbergs gamla handskfabrik, som var kongelig hoffleverandør. Produksjonen skjedde i øvre etasje mens salget foregikk i første etasje. Rundt århundreskiftet 1900 hadde Malmberg filialer på Drottninggatan, Sturegatan og på Södermalmstorg. Alle er borte i dag.

I naboeiendommen, Morpheus 4 (Västerlånggatan 47) finnes fra 1867 Gustaf Mellbin sytilbehør og damundertøy. Butikken er en av Sveriges eldste og mest tradisjonsrike undertøysbutikker.

Til Morpheus 6 (Västerlånggatan 49 / Prästgatan 46) flyttet i 1948 en filial av Stockholms stads sparbank. Eiendommen ble også kalt "Sparbankshuset", og lokalene ble tegnet av arkitekt Ivar Tengbom. Inngangen var fra Västerlånggatan 49. I førstetasje lå det lille ekspedisjonslokalet med to kasser og i kjelleretasjen fantes hvelvet. I annen etasje lå arkivet. Bankaktiviteten eksisterte under navnet Föreningssparbanken fram til 1999. I 2015 lå Old Street Café i bankens gamle lokaler. I fasaden på Prästgatan 46 finnes rester av bymuren bevart.

I Morpheus 8 (Västerlånggatan 53) etablerte den franskfødte Emil Guiron i 1870 en kåpebutikk som ble ført videre av hans enke under navnet Emil Guirons Enka. I 2015 stengte den da eldste kåpeforretningen i Stockholm.

Kilder 
  
  Gustaf Mellbin, historik
 Dagens Nyheter: Stans äldsta kappaffär stänger efter 145 år, publisert 2015-03-02.
 Byggesøknadstegninger, Morpheus 6 opprettet av Ivar Tengbom, 1. november 1948.

Eksterne lenker 
 

Byggverk i Gamla stan
Kvartaler i Gamla stan
Stockholms historie
Rhomborhina hamai

Rhomborhina hamai er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En nokså stor (opptil 32 millimeter), nokså bred, skinnende grønn gullbasse. Den har innslag av rødlig kobberfarge på "snuten" og ved pronotums bakkant. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse 
Arten lever i Japan (Ishigaki-jima).

Systematisk plassering 
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Rhomborhina Burmeister, 1842
 Rhomborhina hamai Nomura, 1964

Kilder 
 Nomura, S. (1964) Some new Forms of the Scarabaeoidea from Loochoo Islands. The Entomological Review of Japan 16:50-60.

Eksterne lenker 
 
 Bilde av arten

Gullbasser
Biller formelt beskrevet i 1964
Japans insekter
Rhomborhina hiekei

Rhomborhina hiekei er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En nokså stor, skinnende gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse 
Arten lever i Kina.

Systematisk plassering 
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Rhomborhina Burmeister, 1842
 Rhomborhina hiekei Ruter, 1965

Kilder 
 Ruter, G. (1965) Contribution a l'étude des Cetoniinae Asiatiques. Bulletin de la Societe entomologique de France. Paris 70(7-8):194-206.

Eksterne lenker 
 

Gullbasser
Biller formelt beskrevet i 1965
Kinas insekter
Rhomborhina kurosawai

Rhomborhina kurosawai er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (opptil 26 millimeter), skinnende gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse 
Arten lever på Taiwan.

Systematisk plassering 
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Rhomborhina Burmeister, 1842
 Rhomborhina kurosawai Masumoto & Sakai, 1987

Kilder 
 Masumoto, K. & Sakai, K. (1987) Study of Asian Cetoniinae II. Notes on Taiwanese Rhomborrhina with a description of a new species. The Entomological Review of Japan 42(2):103-108.

Eksterne lenker 
 

Gullbasser
Biller formelt beskrevet i 1987
Taiwans insekter
Bolsena

Bolsena er en by og kommune i provinsen Viterbo i Lazio i Italia, ved den store kratersjøen Bolsenasjøen om lag nitti kilometer nordvest for Roma med litt over 4 000 innbyggere i år 2000.  Her finner en rester av  romernes by Volsonii novi som de anla her,  etter å i år 265 før Kristus ha ødelagt klippebyen Volsonii ikke langt unna, en av de tolv etruskiske byer.

Referanser

Eksterne lenker 
 

Byer i Lazio
Kommuner i provinsen Viterbo
Miguel Díaz-Canel

Miguel Mario Díaz-Canel Bermúdez (født 20. april 1960 i Placetas i Villa Clara) er en cubansk politiker som siden 19. april 2018 er Cubas president. Han ble den 19. presidenten på Cuba, etter at han fra 2013 til 2018 var første visepresident i Cubas statsråd og ministerråd. 19. april 2021 overtok han også stillingen som førstesekretær i det cubanske kommunistpartiet.

Han har vært medlem av politbyrået i Kommunistpartiet siden 2003, og han fungerte som minister for høyere utdannelse fra 2009 til 2012; han ble forfremmet til stillingen som visepresident i ministerrådet (visestatsminister) i 2012. Et år senere, 24. februar 2013, ble han valgt som første visepresident i statsrådet.

Tidlig liv og utdanning 
Díaz Canels foreldre er Aída Bermúdez, en skolelærer, og Miguel Díaz-Canel, en fabrikkarbeider (eller ingeniør) i Santa Clara.

Han ble uteksaminert fra Universidad Central «Marta Abreu» de Las Villas i 1982 som elektronikkingeniør, hvorpå han sluttet seg til Cubas revolusjonsstyrker. Han var en tid livvakt for Raúl Castro. Da han var i 20-årene ble han utnevnt som Kommunistpartiets kontaktperson i Nicaragua, det eneste andre kommunistiske landet i regionen.

Fra april 1985 underviste han på hans alma mater.

Før han fikk viktigere stillinger i sentralapparatet i Havana, var han førstesekretær av Kommunistpartiet i provinsen Villa Clara.

Familie 
Díaz-Canel har en sønn som er musiker i Argentina.

Referanser 

Cubanske statsministre
Cubanske presidenter
Cubanske visestatsministre
Cubanske visepresidenter
NM i mangekamp 1963

NM i mangekamp 1963 var en del av NM i friidrett 1963.

Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert i Meisingset 29. juni.
Mesterskapet i femkamp for kvinner og tikamp ble arrangert i Tønsberg 7.-8. september.

Menn

Femkamp

Tikamp

Kvinner

Trekamp

Norsk rekord

Femkamp

Referanser

Kilder 
 NM 10-kamp 
 NM 5-kamp menn 
 NM 5-kamp kvinner 
 NM 3-kamp kvinner 

1963
Mangekamp
Friidrett i 1963
Sportsarrangementer i Møre og Romsdal
Tingvoll
Sportsarrangementer i Vestfold
Sport i Tønsberg
NM i mangekamp 1969

NM i mangekamp 1969 var en del av NM i friidrett 1969.

Det ble konkurrert i femkamp og tikamp for menn, og femkamp for kvinner. 
Mesterskapet i femkamp for menn ble arrangert i Meisingset 8. juni.
Mesterskapet i femkamp for kvinner og tikamp ble arrangert i Trondheim 2.-3. august.

Menn

Femkamp

Tikamp

Kvinner

Femkamp

Referanser

Kilder 
 NM 10-kamp 
 NM 5-kamp menn 
 NM 5-kamp kvinner 

1969
Mangekamp
Friidrett i 1969
Sportsarrangementer i Møre og Romsdal
Tingvoll
Sportsarrangementer i Trøndelag
Sport i Trondheim
Victor Sotberg

Victor Sotberg (født 4. juli 1991) er en norsk programleder og youtuber. Han var i 2022 en av tre programledere i NRK programmet Alle mot 1.

I 2021 var Sotberg deltaker i Maskorama som «Dragen», hvor han kom på en andreplass bak «Snømonsteret» som var Didrik Solli-Tangen.

Hans kanal på YouTube, Victor Sotberg (tidligere kjent under navnet «Weird Norwegian»), hadde over 142 000 abonnenter og 17 464 843 visninger per april 2022.

Sotberg var programleder i NRK FlippKlipp 2018-2022 og var i starten programleder sammen med Henrik Hildre og Jonas Lihaug Fredriksen.

I oktober 2022 startet han sammen med Chris Omdahl og Robin Hofseth YouTube-kanalen TV2 Bleep.

Andre medieopptredener 

 Høsten 2019 var Sotberg med i 15. sesong av Skal vi danse, der han og dansepartneren endte på tredjeplass. 
 Vinteren og våren 2020 deltok Sotberg i noen av episodene i sesong tre av TV-programmet Alle mot 1 på NRK1.
 Han sang BlimE!-låta 2020, «Ser deg», som er skrevet av Magnus Bertelsen. Sangen ble fremført på MGPjr 2020, der han også var programleder sammen med Selma Ibrahim Karlsen.
 Høsten 2020 utga Sotberg boka Bare Victor, skrevet i samarbeid med forfatteren Erik Eikehaug og illustrert av tegneserietegneren .
 Sotberg ble valgt til Årets trønder 2020 av Adresseavisens lesere og NRK Trøndelags lyttere.
 I 2020 mottok han også Dialektprisen, som deles ut hver høst av Norsk Målungdom for å synliggjøre dialektbruk i media.
 Sotberg kom på 2. plass i sesong 12 av 71° nord – Norges tøffeste kjendis, som ble vist på TV våren 2021. 
 Høsten 2021 kom han på andreplass i andre sesong av Maskorama.
I 2022 kom han på 9. plass i skal vi danse all stars.

Referanser

Eksterne lenker 
 

Norske programledere
Youtubere fra Norge
Ansatte i NRK
71° nord-deltakere
NM i mangekamp 1977

NM i mangekamp 1977 var en del av NM i friidrett 1977, og ble arrangert som et eget mesterskap på Øya stadion i Trondheim, 
10. og 11. september av Byåsen IL.

Det ble konkurrert i tikamp for menn og femkamp for kvinner.

Menn

Tikamp

Kvinner

Femkamp

Referanser

Kilder 
 NM 10-kamp 
 NM 5-kamp 

1977
Mangekamp
Friidrett i 1977
Sportsarrangementer i Trøndelag
Sport i Trondheim
Rhomborhina aokii

Rhomborhina aokii er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En nokså stor (opptil 30 millimeter), skinnende gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse 
Arten lever på Taiwan.

Systematisk plassering 
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Rhomborhina Burmeister, 1842
 Rhomborhina aokii Sakai, 1993

Kilder 
 Sakai, K. (1993) Notes on Rhomborrhina and allied genera of Japan and Taiwan. Gekkan-Mushi. Tokyo 272:4-9

Eksterne lenker 
 

Gullbasser
Biller formelt beskrevet i 1993
Taiwans insekter
Rhomborhina castanea

Rhomborhina castanea er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En nokså stor (opptil 34 millimeter), skinnende gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse 
Arten lever i Vietnam.

Systematisk plassering 
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Rhomborhina Burmeister, 1842
 Rhomborhina castanea Sakai, 1997

Kilder 
 Sakai, K. (1997) Three new Cetoniid beetles from Southeast Asia. The Entomological Review of Japan 52(2):57-60

Eksterne lenker 
 

Gullbasser
Biller formelt beskrevet i 1997
Vietnams insekter
Rhomborhina bousqueti

Rhomborhina bousqueti er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En nokså stor (opptil 34 millimeter), skinnende gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse 
Arten lever i Vietnam.

Systematisk plassering 
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Rhomborhina Burmeister, 1842
 Rhomborhina bousqueti Alexis & Delpont, 1998
 Rhomborhina bousqueti bousqueti Alexis & Delpont, 1998
 Rhomborhina bousqueti vietnamica Alexis & Delpont, 1998

Kilder 
 Alexis, R. & Delpont, M. (1998) Contribution a l'étude des Cetoniinae. Lambillionea 98(2): 163-180.

Eksterne lenker 
 

Gullbasser
Biller formelt beskrevet i 1998
Vietnams insekter